SABINA เปิดตัวบราไร้โครงใหม่ มั่นใจกระแสผลตอบรับดี
SABINA เปิดตัวบราไร้โครงใหม่ มั่นใจกระแสผลตอบรับดี
SABINA เปิดตัวบราไร้โครงใหม่ มั่นใจกระแสผลตอบรับดี
12 มี.ค. 2563

นางสาวพิชชา ธนาลงกรณ์ ประธานเจ้าหน้าที่บริหารการตลาด บริษัท ซาบีน่า จำกัด (มหาชน) หรือ SABINA เปิดเผยว่า แม้ว่า ในช่วง 2 เดือนนับตั้งแต่ต้นปีที่ผ่านมา จะมีปัจจัยลบเข้ามากระทบกำลังซื้อและการตัดสินใจซื้อของผู้บริโภค โดยเฉพาะการแพร่ระบาดของไวรัส “โควิด-19” แต่ซาบีน่ายังคงเดินหน้าทำตลาดตามแผนที่วางไว้
โดยในไตรมาสแรกของปีนี้ บริษัทฯ ได้เปิดตัวสินค้าคอลเลคชั่นใหม่ “ซาบีน่า อินวิซิเบิล ไวร์” (SABINA Invisible Wire) ซึ่งเป็นบราไร้โครงเวอร์ชั่นอัพเกรดที่ผลิตโดยนวัตกรรม Active Invisible Innovation ที่ดีที่สุดเท่าที่บราไร้โครงเคยมีมา ทำให้เก็บทรงของผู้สวมใส่ได้สวยเหมือนมีโครงจริง ด้วยเทคนิคพิเศษในการตัดเย็บที่คิดค้นและวิจัยเพื่อตอบโจทย์ผู้บริโภคในปัจจุบันที่ต้องการความมั่นใจและใส่สบายในบราตัวเดียว
“เราใช้เวลาในการเก็บข้อมูลความต้องการของลูกค้า ซึ่งพบว่า ปัจจุบันลูกค้าเลือกบราที่สวมใส่สบายมาเป็นอันดับหนึ่ง รองลงมาเป็นเรื่องของความสวยงาม ใส่แล้วต้องสวย แต่ยังไม่มีบราไร้โครงในตลาดที่ให้ทั้งสวมใส่สบายและทรงสวย เมื่อได้ข้อมูลที่เป็นบิ๊ก ดาต้า แล้ว ทีมวิจัยและพัฒนาของเราได้คิดค้นนวัตกรรมในการผลิตบราไร้โครง “อินวิซิเบิล ไวร์” เพื่อตอบสนองความต้องการของลูกค้า
ขณะเดียวกัน เรายังได้วางแผนทำตลาดด้วยแคมเปญที่สร้างปรากฏการณ์เป็นกระแสไวรัลในโลกโซเชียล ด้วยการผลิต “ซาบีน่า อินวิซิเบิล ไวร์” รุ่นพิเศษ Half Edition เป็นบราที่มีโครงและไม่มีโครงอยู่ในตัวเดียวกัน เพื่อท้าลองให้สาวๆ เห็นประสิทธิภาพของบราข้างที่ไร้โครง ว่าใส่แล้วได้ทรงสวยเหมือนกับข้างที่มีโครงจริง ทำให้สร้างปรากฏการณ์เรียกเสียงฮือฮาให้กับสาวๆ ทั่วประเทศ และบรารุ่นลิมิเต็ดนี้สามารถขายหมดภายในเวลา 3 วันเท่านั้น” นางสาวพิชชา กล่าว
ทั้งนี้หลังจากปรากฏการณ์ดังกล่าว สร้างให้ลูกค้าเกิดความสนใจบราไร้โครงของซาบีน่าที่ทำหน้าที่ได้เหมือนมีโครง ซาบีน่าจึงอัดแคมเปญต่อเนื่อง เปิดตัวบราไร้โครง “ซาบีน่า อินวิซิเบิล ไวร์” และเปิดตัวภาพยนตร์โฆษณาชุดใหม่ ที่มีพรีเซ็นเตอร์แฟชั่นนิสต้าอย่าง “ชมพู่-อารยา เอ.ฮาร์เก็ต” มาถ่ายทอดเรื่องราวสุดน่ารักของสาวสองคาแรคเตอร์ที่มีความเชื่อเรื่องความแตกต่างของบรามีโครงและไร้โครง ก่อนจะปิดท้ายด้วยการพิสูจน์ประสิทธิภาพของบราไร้โครงที่ใส่สวยเหมือนบรามีโครง แต่เหนือกว่าด้วยความสบาย
ด้วยความแตกต่างด้านนวัตกรรมของ “อินวิซิเบิล ไวร์” รวมถึงการทำตลาดที่เน้นสื่อสารผ่านช่องทางต่างๆ ทั้งออฟไลน์และออนไลน์  รวมทั้งการเพิ่มช่องทางการจัดจำหน่าย  เพื่อให้เข้าถึงผู้บริโภคที่ครอบคลุมทุกความต้องการและทุกสรีระ ทำให้มั่นใจว่า จะสร้างกระแสการตอบรับได้อย่างน่าพอใจ โดยขณะนี้สินค้าพร้อมวางจำหน่ายแล้วในราคาเริ่มต้นตั้งแต่ 620-1,250 บาท ผ่านซาบีน่า ช็อป ทุกสาขา รวมถึงซาบีน่าออนไลน์